ddrg/super_eurlex huggingface dataset:
Uredba Sveta (ES) št. 2470/96

z dne 17. decembra 1996

o določitvi podaljšanja roka veljavnosti žlahtniteljske pravice v Skupnosti v zvezi s krompirjem

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2100/94 z dne 27. julija 1994 o žlahtniteljski pravici v Skupnosti [1], zlasti člena 19(2),

ob upoštevanju predloga Komisije,

ker je znano, da so zaradi tehničnih ovir pri vzgajanju krompirja potrebne dolgotrajne raziskovalne dejavnosti v primerjavi s prevladujočo večino vseh drugih kmetijskih pridelkov; ker so nadalje izkušnje na trgu pokazale, da se trgovinska vrednost nove sorte krompirja pokaže samo dolgoročno v primerjavi s tistimi kmetijskimi vrstami, ki tudi zahtevajo dolgoročne raziskovalne dejavnosti; ker je iz teh razlogov pravično povračilo za raziskovalne dejavnosti možno samo v relativno poznem stadiju zaščite v primerjavi z drugimi kmetijskimi pridelki;

ker je v primeru krompirja podaljšanje prvotnega trajanja žlahtniteljske pravice v Skupnosti za nadaljnjih pet let najbolj primeren ukrep, da bi ustvarili tako pravno okolje, ki bi prispevalo k pravičnemu povračilu;

ker bi tako podaljšanje moralo veljati za vse veljavne žlahtniteljske pravice v Skupnosti, ki so bile podeljene pred začetkom veljavnosti te Uredbe ali bodo podeljene v prihodnje, razen če imetnik ne odstopi te pravice ali je ukinjena z odločbo Urada skupnosti za žlahtniteljske pravice;

ker naj bi bil rok podaljšanja znižan, če so nacionalna pravica ali pravice v zvezi z isto sorto veljale v državi članici pred priznanjem žlahtniteljske pravice v skupnosti, in bi tako če omogočile pridelovalcu, da je izkoristil prednosti te sorte; ker so podobno načelo že določile prehodne določbe člena 116 Uredbe (ES) št. 2100/94,

SPREJELA NASLEDNJO UREDBO:

Člen 1

1. Trajanje žlahtniteljske pravice v skupnosti, kot to določa člen 19(1) Uredbe (ES) št. 2100/94, je v primeru sort krompirja podaljšano za nadaljnjih pet let brez vpliva na četrto alineo člena 116(4) omenjene uredbe.

2. Za sorte, ki jim je bila priznana nacionalna žlahtniteljska pravica pred priznanjem žlahtniteljske pravice v Skupnosti, za katere pa ne velja četrta alinea člena 116(4) omenjene uredbe, se podaljšanje iz odstavka 1 zmanjša za najdalje obdobje v celih letih, v katerem je veljala katera koli nacionalna pravica ali pravice v državi članici v zvezi z isto sorto pred priznanjem žlahtniteljske pravice v Skupnosti.

Člen 2

Ta uredba začne veljati dan po objavi v Uradnem listu Evropskih skupnosti.

Ta uredba je zavezujoča v celoti in se neposredno uporablja v vseh državah članicah.

V Bruslju, 17. decembra 1996

Za Svet

Predsednik

I. Yates

[1] UL L 227, 1.9.1994. str 1. Uredba, kakor je bila spremenjena z Uredbo (ES) št. 2506/95 (UL L 258, 28.10.1995, str. 3).

--------------------------------------------------
Uredba Komisije (ES) št. 630/97

z dne 10. aprila 1997

o spremembi Uredbe Komisije (ES) št. 2369/96 o odprtju in upravljanju tarifne kvote Skupnosti za 10000 ton drugače obdelanega ovsa iz oznak KN 11042292 in 11042299

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1095/96 z dne 18. junija 1996 o izvajanju koncesij s seznama CXL, sestavljenega po zaključku pogajanj GATT XXIV.6 [1], in zlasti člena 1 Uredbe,

ker se je Skupnost v okviru Svetovne trgovinske organizacije zavezala, da bo od 1. januarja 1996 dalje za vsako tržno leto določila tarifno kvoto po stopnji nič za 10000 ton drugače obdelanega ovsa iz oznak KN 11042292 in 11042299;

ker podrobna pravila za uvoz v okviru navedene kvote določa Uredba Komisije (ES) št. 2369/96 [2]; ker je Uredba Komisije (ES) št. 1734/96 [3] oznake KN za drugače obdelan oves nadomestila z eno samo oznako KN 11042298, z začetkom veljavnosti 1. januarja 1997; ker lahko zaradi te spremembe oznake KN pride do nesporazumov glede proizvoda, ki ga pokriva ta kvota; ker so glede veljavnosti uvoznih dovoljenj potrebne dodatne spremembe; ker bi bilo treba zaradi poenostavitve črtati sklicevanja na tržno leto 1995/96 in jasno opredeliti čas, ko Skupnost države članice obvesti v zvezi z izdajanjem uvoznih dovoljenj; ker bi bilo treba zato Uredbo (ES) št. 2369/96 spremeniti;

ker so ukrepi, predvideni s to uredbo, v skladu z mnenjem Upravljalnega odbora za žita,

SPREJELA NASLEDNJO UREDBO:

Člen 1

Uredba (ES) št. 2369/96 se spremeni:

1. v naslovu, v členu 1, v členu 3(1) in v peti alinei člena 4 se besede "iz oznak KN 11042292 in 11042299" nadomestijo z besedami "iz oznake KN 11042298";

2. v členu 1 in v členu 2(1) se črta drugi pododstavek;

3. člen 3(3) se nadomesti z naslednjim:

"3. če skupna količina, za katero se vložijo zahtevki za uvozno dovoljenje, presega količino, ki se lahko uvozi v zadevnem obdobju, Komisija v treh delovnih dneh od poteka roka za obveščanje iz odstavka 2 države članice obvesti, za koliko odstotkov morajo pri izdaji dovoljenj znižati količine, za katere so bili vloženi zahtevki za uvozna dovoljenja.";

4. č členu 3(4) se po drugem pododstavku doda naslednji pododstavek:

"Ne glede na člen 21(1) Uredbe (EGS) št. 3719/88 [4] se za namene določanja časa veljavnosti dovoljenj šteje, da so bila dovoljenja izdana na dan njihove dejanske izdaje."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 10. aprila 1997

Za Komisijo

Franz Fischler

Član Komisije

[1] UL L 146, 20.6.1996, str. 1.

[2] UL L 323, 13.12.1996, str. 8.

[3] UL L 238, 19.9.1996, str. 1.

[4] UL L 331, 2.12.1988, str. 1.

--------------------------------------------------
Uredba Komisije (ES) št. 1068/97

z dne 12. junija 1997

o spremembi Priloge II k Uredbi Sveta (EGS) št. 2081/92 o zaščiti geografskih označb in označb porekla za kmetijske proizvode in živila

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2081/92 z dne 14. julija 1992 o zaščiti geografskih označb in označb porekla za kmetijske proizvode in živila [1], kakor je bila spremenjena z Uredbo (ES) 535/97 [2], in zlasti tretjega pododstavka člena 1(1) Uredbe,

ker bi morali biti košeniljka in pluta vključeni v Prilogo II k Uredbi (EGS) št. 2081/92, da bi izpolnili pričakovanja določenih kmetijskih proizvajalcev, za katere sta ta proizvoda eden glavnih virov prihodka; ker je verjetno, glede na to da gre za kmetijska proizvoda, da bi ti proizvajalci utegnili vložiti vloge za registracijo takšnih proizvodov skladno z Uredbo (EGS) št. 2081/92 ob upoštevanju povezav, ki jih lahko imajo ti proizvodi z določenimi geografskimi območji;

ker so ukrepi, predvideni s to uredbo, skladni z mnenjem Odbora o geografskih označbah in označbah porekla,

SPREJELA NASLEDNJO UREDBO:

Člen 1

Naslednji proizvodi se vnesejo v Prilogo II k Uredbi (EGS) št. 2081/92:

"— pluta

— košeniljka (surov proizvod živalskega izvora)."

Člen 2

Ta uredba začne veljati na dan objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 12. junija 1997

Za Komisijo

Franz Fischler

Član Komisije

[1] UL L 208, 24.7.1992, str. 1.

[2] UL L 83, 25.3.1997, str. 3.

--------------------------------------------------
Uredba Komisije (ES) št. 1119/97

z dne 19. junija 1997

o spremembi Uredb (ES) št. 411/97 in (ES) št. 412/97 o določitvi podrobnih pravil za uporabo Uredbe Sveta (ES) št. 2200/96 glede določitve prehodnega roka za leto 1997

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2200/96 z dne 28. oktobra 1996 o skupni ureditvi trga za sadje in zelenjavo [1] in zlasti člena 57 Uredbe,

ker člen 15 Uredbe Komisije (ES) št. 411/97 z dne 3. marca 1997 o podrobnih pravilih za uporabo Uredbe Sveta (ES) št. 2200/96 glede operativnih programov, operativnih skladov in finančne pomoči Skupnosti [2] določa prehodne določbe, uporabne v letu 1997, glede predložitve in odobritve predlaganih operativnih programov; ker odstavek 2 tega člena določa, da morajo pristojni nacionalni organi odločiti o predloženih predlogih v roku treh mesecev; ker se v določenih izjemnih primerih ta rok lahko izkaže kot nezadosten in postavi zainteresirane organizacije proizvajalcev v neugoden položaj; ker je zato v interesu slednjih državam članicam potrebno dati možnost, da v upravičenih primerih ta rok podaljšajo za dva meseca;

ker člen 12(1)(a) Uredbe (ES) št. 2200/96 določa trimesečni rok za odločitev države članice glede zahtevkov za priznanje, ki jih predložijo organizacije proizvajalcev; ker se v določenih izjemnih primerih, ki se lahko pojavijo v prvem letu uporabe te določbe, rok lahko izkaže kot nezadosten in postavi zainteresirane organizacije proizvajalcev v neugoden položaj; ker je v interesu slednjih, dovoliti državam članicam, da v upravičenih primerih ta rok, kot izjemni ukrep za leto 1997, podaljšajo za dva meseca; ker je zato potrebno uvesti prehodni ukrep v Uredbo Komisije (ES) št. 412/97 z dne 3. marca 1997 o določitvi podrobnih pravil za uporabo Uredbe Sveta (ES) št. 2200/96 o priznanju organizacij proizvajalcev [3];

ker so ukrepi, predvideni s to uredbo v skladu z mnenjem Upravljalnega odbora za sveže sadje in zelenjavo,

SPREJELA NASLEDNJO UREDBO:

Člen 1

Člen 15(2) Uredbe (ES) št. 411/97 se nadomesti z:

"2. Pristojni nacionalni organ o predloženih predlogih odloči v roku treh mesecev. Države članice, ki ravnajo v interesu zadevnih organizacij proizvajalcev, lahko v upravičenih primerih ta rok podaljšajo za dva meseca. Predlogi za operativne programe, ki jih predložijo organizacije proizvajalcev, ki ne prejmejo priznanja, se samodejno zavrnejo."

Člen 2

Za členom 9 Uredbe (ES) št. 412/97 se vstavi naslednji člen 9a:

"Člen 9a

Kot prehodni ukrep za leto 1997 lahko države članice, ki ravnajo v interesu zadevnih organizacij proizvajalcev, v upravičenih primerih za dva meseca podaljšajo rok iz člena 12(1)(a) Uredbe (ES) št. 2200/96."

Člen 3

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 19. junija 1997

Za Komisijo

Franz Fischler

Član Komisije

[1] UL L 297, 21.11.1996, str. 1.

[2] UL L 62, 4.3.1997, str. 9.

[3] UL L 62, 4.3.1997, str. 16.

--------------------------------------------------
Uredba Komisije (ES) št. 1391/97

z dne 18. julija 1997

o spremembi Uredbe (ES) št. 296/96 o podatkih, ki jih posredujejo države članice, in o mesečnem knjiženju izdatkov, ki se financirajo iz Jamstvenega oddelka Evropskega kmetijskega usmerjevalnega in jamstvenega sklada (EKUJS), ter o razveljavitvi Uredbe (EGS) št. 2776/88

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 729/70 z dne 21. aprila 1970 o financiranju skupne kmetijske politike [1], kakor je bila nazadnje spremenjena z Uredbo (ES) št. 1287/95 [2], in zlasti členov 4 in 5 Uredbe,

ker člen 3(1) in (3) Uredbe (ES) št. 296/96 [3] predvideva uradno obveščanje po telefaksu; ker je glede na trenutno razpoložljiva elektronska sredstva primerno predvideti tudi uradno obveščanje z elektronskimi sredstvi;

ker člen 7(1) Uredbe (ES) št. 296/96 določa, da morajo biti izdatki, ki se uveljavljajo za dani mesec, uvrščeni med izplačila in prejemke, ki so bili v tem mesecu dejansko izvedeni; ker pri nekaterih vrstah izdatkov, zlasti za spremljevalne ukrepe, države članice bodisi izvedejo izplačila, preden začne veljati pravna podlaga, po kateri bo za zadevne izdatke odgovoren Jamstveni oddelek EKUJS, bodisi naletijo na težave, ko izdatke za delno financirane ukrepe prijavijo EKUJS v istem mesecu kakor izplačilo upravičencu; ker je treba Uredbo (ES) št. 296/96 spremeniti, da bi bolje odražala obstoječo prakso;

ker so ukrepi, predvideni s to uredbo, v skladu z mnenjem Odbora Evropskega kmetijskega usmerjevalnega in jamstvenega sklada (EKUJS),

SPREJELA NASLEDNJO UREDBO:

Člen 1

Uredba (ES) št. 296/96 se spremeni:

1. V členu 3(1) in (3) se beseda "telefaks" nadomesti s "po telefaksu ali elektronsko".

2. Člen 7(1) se nadomesti z naslednjim:

"1. Izdatki, prijavljeni za dani mesec, morajo biti uvrščeni med izplačila in prejemke, ki so bili v tem mesecu dejansko izvedeni. Vendar pa:

(a) izdatki, ki se lahko izplačajo pred izvajanjem določbe, po kateri jih lahko v celoti ali deloma krije Jamstveni oddelek EKUJS, se lahko prijavijo le:

- v mesecu, v katerem se je določba izvajala,

ali

- v mesecu, ki sledi izvajanju te določbe;

(b) izdatki, delno financirani iz nacionalnih skladov, morajo biti prijavljeni najpozneje do drugega meseca po izplačilu upravičencu.

Izdatki, prijavljeni v skladu s prvim pododstavkom, lahko vključujejo popravke podatkov, sporočenih za pretekle mesece v istem letu.

Za leto "n" se upoštevajo izdatki, ki jih v skladu s tem odstavkom države članice prijavijo za obdobje od 16. oktobra leta "n – 1" do 15. oktobra leta "n"."

Člen 2

Ta uredba začne veljati sedmi dan po objavi v Uradnem listu Evropskih skupnosti.

Uporablja se za izdatke, nastale od meseca, ki sledi datumu začetka njene veljavnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 18. julija 1997

Za Komisijo

Franz Fischler

Član Komisije

[1] UL L 94, 28.4.1970, str. 13.

[2] UL L 125, 8.6.1995, str. 1.

[3] UL L 39, 17.2.1996, str. 5.

--------------------------------------------------
Uredba Komisije (ES) št. 1495/97

z dne 29. julija 1997

o določitvi posebnih ukrepov, ki odstopajo od Uredbe (EGS) št. 3719/88 v zvezi z govejim in telečjim mesom

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 805/68 z dne 27. junija 1968 o skupni ureditvi trga za goveje in telečje meso [1], kakor je bila nazadnje spremenjena z Uredbo (ES) št. 2222/96 [2], in zlasti člena 13(12) Uredbe,

ker Uredba Komisije (EGS) št. 3719/88 [3], kakor je bila nazadnje spremenjena z Uredbo (ES) št. 1404/97 [4], določa skupna podrobna pravila za uporabo sistema uvoznih in izvoznih dovoljenj ter potrdil o vnaprejšnji določitvi za kmetijske proizvode;

ker Uredba Komisije (ES) št. 1445/95 [5], kakor je bila nazadnje spremenjena z Uredbo (ES) št. 266/97 [6], določa pravila za uporabo uvoznih in izvoznih dovoljenj v sektorju govejega in telečjega mesa;

ker so, zaradi primerov goveje spongiformne encefalopatije na Irskem, zdravstveni ukrepi, ki so jih izvedle egiptovske oblasti v zvezi z izvozom irskega govejega in telečjega mesa, resno škodovali gospodarskim interesom izvoznikov in ker je nastalo stanje negativno vplivalo na izvozne možnosti, predvidene v Uredbi (EGS) št. 3719/88;

ker je treba zaradi tega omejiti take škodljive posledice s sprejetjem posebnih ukrepov, da se lahko uredijo izvozne operacije, ki niso bile dokončane zaradi zgoraj navedenih okoliščin;

ker so ukrepi, predvideni s to uredbo, v skladu z mnenjem Upravljalnega odbora za goveje in telečje meso,

SPREJELA NASLEDNJO UREDBO:

Člen 1

1. Ta uredba se uporablja za proizvode, ki spadajo v kategorijo 3, naštete v Prilogi III k Uredbi (ES) št. 1445/95, za katere so bila v obdobju od 30. oktobra 1996 do 31. decembra 1996 na Irskem izdana izvozna dovoljenja z oznako "Egipt" v oddelku 7.

2. Ta uredba se uporablja samo, kadar zadevni izvozniki pristojnim organom predložijo dokazilo, da niso mogli izvesti izvoznih operacij zaradi zdravstvenih ukrepov, ki so jih sprejeli organi tretjih namembnih držav.

Člen 2

Na zahtevo imetnika se izvozna dovoljenja, izdana v skladu z Uredbo (ES) št. 1445/95 v obdobju od 30. oktobra 1996 do 31. decembra 1996, prekličejo in varščine sprostijo.

Člen 3

Vsak četrtek Irska pošlje uradno obvestilo o količinah proizvodov, na katere se je v preteklem tednu nanašal ukrep iz člena 2, in navede datum izdaje dovoljenj.

Člen 4

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 29. julija 1997

Za Komisijo

Franz Fisclher

Član Komisije

[1] UL L 148, 28.6.1968, str. 24.

[2] UL L 296, 21.11.1996, str. 50.

[3] UL L 331, 2.12.1988, str. 1.

[4] UL L 194, 23.7.1997, str. 5.

[5] UL L 143, 27.6.1995, str. 35.

[6] UL L 45, 15.2.1997, str. 1.
Uredba Komisije (ES) št. 1826/97

z dne 22. septembra 1997

o prilagoditvi kod kombinirane nomenklature za nekatere proizvode iz člena 1 Uredbe Sveta (ES) št. 1577/96 o uvedbi posebnega ukrepa v zvezi z nekaterimi zrnatimi stročnicami

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 234/79 z dne 5. februarja 1979 o postopku za prilagajanje nomenklature skupne carinske tarife, ki se uporablja za kmetijske proizvode [1], kakor je bila nazadnje spremenjena z Uredbo (ES) št. 3290/94 [2], in zlasti člena 2 Uredbe,

ker so bile z Uredbo Komisije (ES) št. 1734/96 z dne 9. septembra 1996 o spremembah Priloge I Uredbe Sveta (EGS) št. 2658/87 o tarifni in statistični nomenklaturi ter skupni carinski tarifi [3] uvedene nekatere spremembe pri nomenklaturi za stročnice; ker je treba zato ustrezno prilagoditi Uredbo Sveta (ES) št. 1577/96 [4];

ker so ukrepi, predvideni s to uredbo, v skladu z mnenjem Skupnega upravljalnega odbora za žita, olja in maščobe ter posušeno krmo,

SPREJELA NASLEDNJO UREDBO:

Člen 1

Člen 1(a) in (b) Uredbe (ES) št. 1577/96 se nadomesti z naslednjim besedilom:

"(a) leča, ki ni namenjena za setev, ki sodi pod tarifno oznako KN ex07134000;

(b) čičerka, ki ni namenjena za setev, ki sodi pod tarifno oznako KN ex07132000;"

.

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 22. septembra 1997

Za Komisijo

Franz Fischler

Član Komisije

[1] UL L 34, 9.2.1979, str. 2.

[2] UL L 349, 31.12.1994, str. 105.

[3] UL L 238, 19.9.1996, str. 1.

[4] UL L 206, 30.7.1996, str. 4.

--------------------------------------------------
UREDBA KOMISIJE (ES) št. 2048/97

z dne 20. oktobra 1997

o spremembi Uredbe (ES) št. 936/97 o odprtju in upravljanju tarifnih kvot za visoko kakovostno sveže, hlajeno in zamrznjeno goveje meso in za zamrznjeno bizonje meso ter Uredbe (ES) št. 996/97 o odprtju in upravljanju uvoznih tarifnih kvot za zamrznjene vampe govejih živali, ki spadajo v oznako KN 0206 29 91

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Komisije (ES) št. 936/97 z dne 27. maja 1997 o odprtju in upravljanju tarifnih kvot za visoko kakovostno sveže, hlajeno in zamrznjeno goveje meso in za zamrznjeno bizonje meso1 in zlasti člena 7(2) Uredbe,

ob upoštevanju Uredbe Komisije (ES) št. 996/97 z dne 3. junija 1997 o odprtju in upravljanju uvoznih tarifnih kvot za zamrznjene vampe govejih živali, ki spadajo v oznako KN 0206 29 912 in zlasti člena 6(2) Uredbe,

ker je Argentina preimenovala organ, pooblaščen za izdajanje potrdil o pristnosti; ker bi bilo treba zato Prilogo II k Uredbama (ES) št. 936/97 in (ES) št. 996/97 spremeniti,

SPREJELA NASLEDNJO UREDBO:

Člen 1

V Prilogi II k Uredbama (ES) št. 936/97 in (ES) št. 996/97 se "Secretaría de agricultura, ganadería y pesca" nadomesti s "Secretaría de agricultura, ganadería, pesca y alimentación".

Člen 2

Ta uredba začne veljati tretji dan po objavi v Uradnem listu Evropskih skupnosti.

Uporablja se od 17. julija 1997.

Ta uredba je v celoti zavezujoča in se neposredno uporablja v vseh državah članicah.

V Bruslju, 20. oktobra 1997

Za Komisijo

Franz FISCHLER

Član Komisije

1 UL L 137, 28.5.1997, str. 10.

2 UL L 144, 4.6.1997, str. 6.
Uredba Sveta (ESPJ, ES, Euratom) št. 2190/97

z dne 30. oktobra 1997

o spremembi Uredbe (EGS, Euratom, ESPJ) št. 260/68 o pogojih in postopku obdavčevanja v korist Evropskih skupnosti

SVET EVROPSKE UNIJE JE

ob upoštevanju Pogodbe o ustanovitvi enotnega Sveta in enotne Komisije Evropskih skupnosti in zlasti prvega pododstavka člena 28 Pogodbe,

ob upoštevanju Protokola o privilegijih in imunitetah Evropskih skupnosti in zlasti člena 13 Protokola,

ob upoštevanju predloga Komisije,

ob upoštevanju mnenja Evropskega parlamenta [1],

ob upoštevanju mnenja Sodišča [2],

ob upoštevanju mnenja Računskega sodišča [3],

ker je treba spremeniti Uredbo (EGS, Euratom, ESPJ) št. 260/68 [4], da se tako upoštevajo naslednje uredbe:

- Uredba Sveta (Euratom, ESPJ, EGS) št. 2274/87 z dne 23. julija 1987 o uvedbi posebnih ukrepov za prenehanje dela začasnih uslužbencev pri Evropskih skupnostih [5],

- Uredba Sveta (EGS) št. 1857/89 z dne 21. junija 1989 o uvedbi posebnih in začasnih ukrepov za prenehanje dela uradnikov Evropskih skupnosti [6],

- Uredba Sveta (ES, Euratom, ESPJ) št. 2688/95 z dne 17. novembra 1995 o uvedbi posebnih ukrepov za prenehanje dela uradnikov Evropskih skupnosti zaradi pristopa Avstrije, Finske in Švedske [7],

- Uredba Sveta (ES, Euratom, ESPJ) št. 2689/95 z dne 17. novembra 1995 o uvedbi posebnih ukrepov za prenehanje dela začasnih uslužbencev pri Evropskih skupnostih zaradi pristopa Avstrije, Finske in Švedske [8],

SPREJEL NASLEDNJO UREDBO:

Člen 1

- "prejemniki nadomestila zaradi dokončnega prenehanja zaposlitve iz člena 4 Uredbe (Euratom, ESPJ, EGS) št. 2274/87 [9],

- prejemniki nadomestila zaradi dokončnega prenehanja zaposlitve iz člena 3 Uredbe (EGS) št. 1857/89 [10],

- prejemniki nadomestila zaradi dokončnega prenehanja zaposlitve iz člena 4 Uredbe (ES, Euratom, ESPJ) št. 2688/95 [11],

- prejemniki nadomestila zaradi dokončnega prenehanja zaposlitve iz člena 4 Uredbe (ES, Euratom, ESPJ) št. 2689/95 [12]

Člen 2

Ta uredba začne veljati dan po objavi v Uradnem listu Evropskih skupnosti.

Uporabljati se začne z dnem, ko začnejo veljati uredbe iz člena 1.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 30. oktobra 1997

Za Svet

Predsednik

F. Boden

[1] UL C 85, 17.3.1997, str. 175.

[2] Mnenje dano 11. novembra 1996.

[3] Mnenje dano 12. decembra 1996.

[4] UL L 56, 4.3.1968, str. 8. Uredba, kakor je bila nazadnje spremenjena z Uredbo (ESPJ, EGS, Euratom) št. 3162/94 (UL L 335, 23.12.1994, str. 5).

[5] UL L 209, 31.7.1987, str. 1. Uredba, kakor je bila spremenjena z Uredbo (EGS) št. 2168/89 (UL L 208, 20.7.1989, str. 4).

[6] UL L 181, 28.6.1989, str. 2.

[7] UL L 280, 23.11.1995, str. 1.

[8] UL L 280, 23.11.1995, str. 4.

[9] UL L 209, 31.7.1987, str. 1. Uredba, kakor je bila spremenjena z Uredbo (EGS) št. 2168/89 (UL L 208, 20.7.1989, str. 4).

[10] UL L 181, 28.6.1989, str. 2.

[11] UL L 280, 23.11.1995, str. 1.

[12] UL L 280, 23.11.1995, str. 4."

--------------------------------------------------